Lynx (navigator web)

Lynx es un navigator del web pro uso in terminales de characteres.

Le navigation in Lynx consiste de mover se al ligamine desirate con le claves de cursor (flechas) o con le clave TAB e postea vader al ligamine desirate con le clave ENTER.

Le versiones actual pote facer connexiones secur via Secure Sockets Layer e pote visualisar tabellas e quadros HTML.

Lynx es un producto del Gruppo pro Computation Distribuite intra Servicios de Computation Academic del Universitate de Kansas e esseva originalmente disveloppate per Lou Montulli, Michael Grobe e Charles Rezac. In 1995, Lynx esseva publicate sub le Licentia Public General de GNU e es nunc mantenite per un gruppo de voluntarios.

Lynx esseva originalmente designate pro Unix e VMS e remane le navigator a console le plus popular in le systema de operation Linux. Versiones recente se executa equalmente in Windows de Microsoft.

Lynx es le nomine anglese del lynce, un animal felin (lupo cervari). Le nomine es pronunciate como le parola anglese links (ligamines: un elemento essential del web).

 Vide etiam 
 Links

 Ligamines externe 

 https://lynx.invisible-island.net/
 Extremely Lynx 
 Lynx Viewer, servicio de visualisation Lynxoide
 Wikipedia in Interlingua secundo Lynx Viewer

Iste articulo es un traduction del original in le Wikipedia anglese. Illo (o un version minus recente de illo) contine material del articulo super Lynx  de FOLDOC, usate con permission.

Categoria:Programmas pro Internet